**ייעוד המענק:** תמיכה בפרויקט שנתי של מכון מיתווים לבניית תפיסה מדינית חדשה להתמודדות עם איראן והפיכת הסוגיה האיראנית לנכס פוליטי-ציבורי

**רקע**כשלון מדיניות נתניהו בנושא האיראני בעשור האחרון, כפי שהיא נצרבת בתפיסת הציבור במהלך החודשים האחרונים, יוצרת הזדמנות ייחודית לעיצוב וקידום של תפיסה חדשה בנושא האיראני. זו היא הזדמנות להציג לציבור אלטרנטיבה לכשלון המהדהד של מדיניות הימין בסוגייה שיש לה השלכה קיומית למדינת ישראל.

הזדמנות הזו בולטת במיוחד אל מול הקהל החשוב של מצביעי מרכז, עבורם סוגיות ביטחון לאומי והסוגיה האיראנית בפרט מהווים נושא מהותי. בניית תפיסה מחודשת תתמקד בבנייה וקידום של שני נרטיבים ציבוריים מרכזיים: הראשון, בדבר היותה של הסדרה ישראלית-פלסטינית תנאי הכרחי על מנת להתמודד עם האיום האיראני, והשני הכורח לשנות גישה מהפרידגמה הישנה של הסתמכות על כוח צבאי עצמאי ולעבור לעשייה מדינית-דיפלומטית בשותפות בינלאומית ואזורית.

למרות שכשלון הימין ונתניהו בהתמודדות עם האיום האיראני גלוי לעיני כל בחודשים האחרונים, האופוזיציה המדינית טרם השכילה לגבש או להציג תפיסת מחשבה חלופית. במקום לראות בנושא נכס אלקטורלי וציבורי מן המעלה הראשונה, האופוזיציה משאירה את העיסוק בנושא לימין ולמערכת הביטחון.

הדגשת הנזק שמדיניות הנצחון המוחלט של נתניהו מחוללת למאמץ להתמודד עם האיום האיראני הקיומי יכולה להיות מרכיב חשוב בתפיסת "השלום של אין ברירה" שמכון מיתווים מקדם מול מצביעי מרכז, תוך הפנמת חשיבות ההתקדמות המדינית בציר הישראלי-פלסטיני והגברת תמיכתם בפתרון שתי מדינות.

**תכנית פעולה**הפרויקט המוצע יימשך שנה ויתבסס על שני נדבכים: נדבך מחקרי-תפיסתי ונדבך פוליטי-ציבורי. הנדבך המחקרי יתמקד בפיתוח צעדי מדיניות ונרטיבים חדשים, והנדבך הפוליטי-ציבורי ישלב קבוצת מנהיגים בתהליך פיתוח הידע ויהפוך אותם לשותפים בתהליך ההשפעה.

אחת המטרות המרכזיות של הנדבך המחקרי הוא ליצור פורום חדש – קהילה של מומחים, דיפלומטים לשעבר – אנשי אקדמיה ומעשה שיתנו מענה על מקומה של הסדרה ישראלית-פלסטינית במאבק האסטרטגי מול איראן, מינוף האיום האיראני ליצירת בריתות אזוריות ולחיזוק שיתוף הפעולה הישראלי-אמריקאי ועוד.

במעגלי השמאל והמרכז קיים פער ידע עצום בנושא האיראני, ובמקביל מנהיגים חדשים מתוך המנגנון הפוליטי ומתנועת המחאה – כדוגמת יאיר גולן, נמרוד שפר, ערן עציון ואחרים - הם בעלי ניסיון בחשיבה אסטרטגית. בפורום החדש יתקיימו סימולציות בהן אותם מנהיגים יתרגלו תרחישים, יתקיימו תדרוכים עם שחקנים בינלאומיים, ומומחים יופיעו בדיוני ועדות הכנסת ובמקומות רלוונטיים נוספים. בשלב מאוחר יותר יבחנו צעדים נוספים כהקמת שדולות והשפעה על חקיקה, וגם קידום נרטיבים אל מול מובילי דעה בציבור.

**תקציב שנתי בשקלים**מנהל צוות + מתאמת לוגיסטית – 75,000   
קמפיין דיגיטלי – ניהול מדיה חברתית, קריאייטיב, עיצוב וקידום ממומן – 65,000   
5-7 חוקרים שישתתפו בצוותי חשיבה, דיאלוגים בינלאומיים ותדרוכים לדרג מנהיגות – 10,000   
הפקה של מפגשי צוות חשיבה – 5,000   
הפקת 3 ניירות מדיניות קצרים – 8,000   
סקר – 7,000   
תרגום ועריכה לשונית – 15,000   
סה"כ – 185,000

**מדדי הצלחה**- גיבוש תפיסה מדינית בעלי צעדי מדיניות קונקרטיים בנושא האיראני  
- יצירת בסיס לשיח ישראלי-אזורי-בינלאומי לעיצוב מהלך משותף להתמודדות עם האיום האיראני  
- הקמת פורום חדש של מומחים ומנהיגים אסטרטגיים בנושא האיראני  
- קיום של דיון אחד לפחות בועדת חוץ וביטחון של הכנסת/פורום מנכ"לים במשרד החוץ להצגה ודיון בתוכנית  
- הטמעת התפיסה בקרב קבוצה נבחרת של מובילי דעת קהל - עיתונאים ואנשי מדיה מרכזיים